
VENDIM

Nr. 871, datë 31.12.2021

PËR DISA SHTESA NË VENDIMIN NR. 929, DATË 17.11.2010, TË KËSHILLIT TË MINISTRAVE, “PËR KRIJIMIN DHE PËRDORIMIN E FONDIT TË VEÇANTË”, TË NDRYSHUAR

Në mbështetje të nenit 100 të Kushtetutës, të nenit 4, të ligjit nr. 10405, datë 23.4.2011, “Për kompetencat për përcaktimin e pagave dhe të shpërblimeve”, dhe të neneve 12 e 14, të ligjit nr. 137/2020, “Për buxhetin e vitit 2021”, të ndryshuar, me propozimin e ministrit të Financave dhe Ekonomisë, Këshilli i Ministrave 
VENDOSI:
1. Në pikën 9, të vendimit nr. 929, datë 17.11.2010, të Këshillit të Ministrave, të ndryshuar, bëhen këto shtesa:
a) pas fjalëve “... Policisë së Shtetit, ...” shtohen “... sistemit të burgjeve, ...”; 

b) në fund të pikës 9 shtohet fjalia, me këtë përmbajtje:
“Efektet financiare për shpërblimin e punonjësve të sistemit të burgjeve do të përballohen nga fondi për pagat e personelit, i miratuar në buxhetin e vitit 2021, në programin “Sistemi i burgjeve” si dhe nga fondi rezervë i buxhetit të vitit 2021, në vlerën 209 000 000 (dyqind e nëntë milionë) lekë.”.

2. Ngarkohen Ministria e Financave dhe Ekonomisë dhe institucionet e përmendura në pikën 1, të këtij vendimi, për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

